PATVIRTINTA

Kauno miesto savivaldybės administracijos direktoriaus

2023 m.


įsakymu Nr.

**ŽEMĖS SKLYPO RAUDONDVARIO PL. 105A, KAUNE, DETALIOJO PLANO KOREGAVIMO PLANAVIMO DARBŲ PROGRAMA**

1. Rengiamas teritorijų planavimo dokumentas, kuriuo koreguojamas žemės sklypo Raudondvario pl. 105A, Kaune, detalusis planas, patvirtintas Kauno miesto valdybos 1996 m. gegužės 7 d. sprendimu Nr. 516 „Dėl žemės sklypų prie turimų pastatų sumažintos apimties detaliųjų planų“ (1.1 punktas) ir koreguotas Kauno miesto savivaldybės administracijos direktoriaus 2017 m. balandžio 6 d. įsakymu Nr. A-1337 „Dėl žemės sklypo Raudondvario pl. 109, Kaune, formavimo ir pertvarkymo projekto patvirtinimo“, Kauno miesto savivaldybės administracijos direktoriaus 2018 m. lapkričio 22 d. įsakymu Nr. A-3966 „Dėl žemės sklypo Raudondvario pl. 109, Kaune, detaliojo plano koregavimo patvirtinimo“.

2. Planuojama teritorija – žemės sklypas (kadastro Nr. 1901/0041:74) Raudondvario pl. 105A, Kaune.

3. Planuojamos teritorijos plotas – 11265 kv. m, kvartalo ribos.



4. Planavimo organizatorius – Kauno miesto savivaldybės administracijos direktorius, Laisvės al. 96, 44251 Kaunas, tel. (8 37) 42 26 31, el. paštas administracijos.direktorius@kaunas.lt.

5. Planavimo iniciatorius – UAB ,,Kauno pramoninis vandentiekis“.

6. Planavimo tikslas (-ai):

6.1. pakeisti žemės sklypo Raudondvario pl. 105A naudojimo būdą;

6.2. pakeisti nustatytus detaliojo plano sprendinius ir nustatyti papildomus sprendinius;

7. Planavimo uždaviniai:

7.1. detalizuojant Kauno miesto savivaldybės teritorijos bendrajame plane nustatytus teritorijos naudojimo privalomuosius reikalavimus, nustatyti teritorijos naudojimo reglamentus;

7.2. suformuoti optimalią urbanistinę struktūrą, suplanuoti optimalų inžinerinių komunikacijų koridorių tinklą;

7.3. įvertinti pėsčiųjų, dviračių takų sistemą, kitas susisiekimo komunikacijas ir joms funkcionuoti reikalingų servitutų poreikį;

7.4. nurodyti urbanistinių struktūrų, urbanistinių erdvių formavimo reikalavimus.

8. Tyrimai, galimybių studijos ir pan. – papildomi tyrimai neatliekami.

9. Strateginis pasekmių aplinkai vertinimas (toliau – SPAV) neatliekamas.

10. Atviras konkursas geriausiai urbanistinei idėjai atrinkti nerengiamas.

11. Preliminarių sprendinių nepriklausomas profesinis vertinimas neatliekamas.

12. Koncepcijos rengimas – koncepcija rengiama.

13. Planavimo proceso etapai: parengiamasis, rengimo ir baigiamasis.

|  |  |  |  |
| --- | --- | --- | --- |
| Etapas | Stadija | Procedūros | Preliminarus terminas |
| Parengiamasis |  | Nustatomi planavimo tikslai ir uždaviniai, parengiama ir patvirtinama planavimo darbų programa, parengiamos planavimo sąlygos | 2023 m.  IV ketvirtis |
| Rengimo | Esamos būklės įvertinimas | Įvertinamas planuojamos teritorijos užstatymas, inžinerinė infrastruktūra, želdynai, gamtos ir kultūros paveldo objektai, nustatomos teritorijos plėtros tendencijos, probleminės situacijos. Parengiamas teritorijos topografinis planas LKS-94 koordinačių sistemoje. Esamos būklės brėžinyje ir aiškinamajame rašte apibūdinamas nagrinėjamos teritorijos kraštovaizdis, želdynai, urbanistinės struktūros, inžinerinė ir socialinė infrastruktūra | 2023 m. IV ketvirtis |
| Bendrųjų sprendinių formavimas | Nustatomos svarbiausios teritorijos vystymo kryptys | 2024 m.  I–IV ketvirčiai |
| Sprendinių konkretizavimas | Parengiami konkretūs sprendiniai, nustatant privalomus teritorijos naudojimo reglamentus: nustatomas teritorijos naudojimo būdas (- us), numatomos teritorijos naudojimo ir apsaugos priemonės, statybų bei aplinkos tvarkymo priemonės, statybos reglamentai, susisiekimo ir inžinerinių komunikacijų aptarnavimo objektų teritorijos ir kt. | 2024 m.  I–IV ketvirčiai |
| Baigiamasis | Sprendinių viešinimas | Sprendinių viešinimo procedūros atliekamos bendrąja tvarka | 2024 m.  I–IV ketvirčiai |
| Derinimas, tikrinimas ir tvirtinimas | Sprendinių derinimas atliekamas Teritorijų planavimo komisijoje per TPDRIS. Tikrinimas atliekamas valstybinę teritorijų planavimo priežiūrą atliekančioje institucijoje, tvirtinimas – Kauno miesto savivaldybėje. Patvirtintas teritorijų planavimo dokumentas registruojamas Teritorijų planavimo dokumentų registre | 2024 m.  I–IV ketvirčiai |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_